దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
భారత్ ఓటమికి కారణం చెప్పిన కోహ్లి..!
దక్షిణాఫ్రికాతో సెంచూరియన్ వేదికగా బుధవారం రాత్రి జరిగిన రెండో టీ20 మ్యాచ్‌లో భారత్ జట్టు ఓటమికి కెప్టెన్ విరాట్ కోహ్లి
TNN | Updated:
Feb 22, 2018, 05:33PM IST
దక్షిణాఫ్రికాతో సెంచూరియన్ వేదికగా బుధవారం రాత్రి జరిగిన రెండో టీ20 మ్యాచ్&zwnj;లో భారత్ జట్టు ఓటమికి కెప్టెన్ విరాట్ కోహ్లి కారణం చెప్పాడు. మ్యాచ్&zwnj; మధ్యలో వర్షం రావడంతో బౌలర్లకి బంతిపై పట్టు దొరకలేదని.. దీంతో దక్షిణాఫ్రికా బ్యాట్స్&zwnj;మెన్&zwnj;కి 189 పరుగుల భారీ లక్ష్యఛేదన సైతం సులువైందని కోహ్లి వివరించాడు. ఈ మ్యాచ్&zwnj;లో మనీశ్ పాండే (79 నాటౌట్: 48 బంతుల్లో 6x4, 2x6), మహేంద్రసింగ్ ధోని (52 నాటౌట్: 28 బంతుల్లో 4x4, 3x6) అర్ధశతకాలు బాదడంతో తొలుత భారత్ జట్టు నిర్ణీత 20 ఓవర్లలో 4 వికెట్ల నష్టానికి 188 పరుగులు చేయగా.. అనంతరం లక్ష్యాన్ని క్లాసెన్ (69: 30 బంతుల్లో 3x4, 7x6), కెప్టెన్ డుమిని (64: 40 బంతుల్లో 4x4, 3x6) దూకుడుగా ఆడటంతో దక్షిణాఫ్రికా 18.4 ఓవర్లలోనే 4 వికెట్లు కోల్పోయి ఛేదించేసింది.
దక్షిణాఫ్రికా బ్యాటింగ్ సమయంలో రెండు సార్లు వర్షం రావడం&zwnj; భారత బౌలర్లకి శాపంగా మారిందని కోహ్లి అభిప్రాయపడ్డాడు. ఈ మ్యాచ్&zwnj;లో 4 ఓవర్లు బౌలింగ్ చేసిన చాహల్&zwnj; ఏకంగా 64 పరుగులు సమర్పించుకుని.. భారత టీ20 క్రికెట్ చరిత్రలో అత్యధిక పరుగులిచ్చిన బౌలర్&zwnj;గా రికార్డుల్లో నిలిచాడు. &lsquo;భారత్ జట్టు ఆరంభంలోనే వికెట్లు చేజార్చుకోవడంతో 175 పరుగులు చేస్తే చాలని అనుకున్నాం. కానీ.. మనీశ్ పాండే, మహేంద్రసింగ్ ధోని, సురేశ్ రైనా మెరుగ్గా బ్యాటింగ్ చేయడం 188 పరుగులు చేయగలిగింది. వాస్తవానికి అది సురక్షితమైన స్కోరు. అయితే.. వర్షం రావడం&zwnj;తో భారత బౌలర్లకి కష్టంగా మారింది. ఇన్నింగ్స్ 12వ ఓవర్ నుంచి బంతిపై బౌలర్లకి పట్టు దొరకలేదు (13వ ఓవర్&zwnj; వేసిన చాహల్ 6, 6, 4, 1, 0, 6 పరుగులిచ్చాడు). ఒకవేళ వర్షం రాకుండా ఉండింటే.. మ్యాచ్ ఫలితం ఎలా ఉండేదో అందరికీ తెలుసు&rsquo; అని కోహ్లి వెల్లడించాడు. విజేత నిర్ణయాత్మక మూడో టీ20 శనివారం జరగనుంది.